**Појам и суштина физичке дистрибуције**

Физичка роба од произвођача до потрошача. Синоним за канале физичке дистрибуције је логистички канали. Постоји и одређена разлика између ова два појма, а то је да се канали физичке дистрибуције односе на токове готових производа, док маркетиншка логистика укључује и токове материјала и сировина.Сваки канал физике дистрибуције садржи 3 врсте елемената:

* крајњи (терминални) чворови, као што су фабрике, односно произвођачи, на исходишној и малопродајни објекти или потрошачи, на одредишној страни физичког тока робе;
* посреднички чворови, који представљају складишта;
* веза између наведених чворова (терминалних и посредничких) чворова, изражена у транспорту, тј. кретању робе између појединих парова чворова.

Канали физичке дистрибуције имају две димензије:

* вертикална димензија одражава серију чворова и веза у ланцу који повезује произвођача са потрошачима или малопродајним објектима;
* хоризонтална димензија одражава број посредничких чворова (складишта) на једном нивоу канала физичке дистрибуције.

Постоје три врсте канала физичке дистрибуције, а то су: директни, ешалонски или индиректни и флексибилни канали.

* Директни канали физичке дистрибуције су они канали код којих се роба од произвођача до потрошача транспортује директно из фабрике. Дакле, у овом транспорту не посредује складиште ни купца ни трговца.
* Ешалонски или индиректни канали подразумевају држање залиха у складишту или већем броју посредничких складишта.
* Систем који комбинује директне испоруке са испорукама кроз посредничке складишне чворове назива се дуални или флексибилни систем.